**Lépésről lépésre a zöld jövő felé**

**- Példaértékű fenntarthatósági programot valósít meg az Sz. Variáns –**

**Sajtóközlemény/PResston PR/2024. április 29.**

**A felelős környezeti, társadalmi, vállalatirányítási szempontok figyelembevétele fontos a zöld beruházások tervezésekor. A természeti erőforrások növekvő felhasználása, az éghajlatváltozás ugyanis felbolygatja az élővilág egyensúlyát.**

**A legfrissebb statisztikák szerint az óceánok minden négyzetméterén átlag 46 műanyag tárgy lebeg. Átlagosan évente 1,6 tonna talaj képződik, míg 8 tonnát veszítünk el hektáronként. 2024-ig a trópusi erdők felét semmisítettük meg.**

**Éppen ezért egy cégnek zöld programot létrehozni ma már nem csak trendi, hanem kötelesség is, hiszen mind a vásárlók, mind pedig a beszállítók elemi érdeke a fenntarthatóság iránti elköteleződés. Egy zöld misszióban számos társadalmi, gazdasági, technológiai, környezeti szempontot kell meghatározni és kezelni. A debreceni csomagolástechnikai családi vállalkozás, az Sz. Variáns fontosnak tartja saját ökológiai lábnyoma csökkentését, ezért programjával fejezi ki a környezetvédelem iránti elköteleződését.**

**ESG - befektetés a jövőbe**

A piaci elvárások, az EU-s jogszabályok új kihívások elé állítják a vállalkozásokat. A nagyvállalatok megkövetelik a beszállítóktól zöld tevékenységük átláthatóságát. A cégek zöld beruházásai pedig olyan környezettudatos lépések, melyek ökológiai kérdéseket tekintenek nagyon fontosnak üzleti tevékenységük során.

Az ESG (Environmental, Social, Governance) a cégek fenntarthatósági tevékenységének monitorozását jelenti környezeti, társadalmi és szabályozási szempontból.

2021. április 21-én az Európai Bizottság elfogadta a fenntartható finanszírozás csomagot, amely nagyban megreformálja és kibővíti a cégek közzétételi kötelezettségét. A felelős környezeti, társadalmi és vállalatirányítási (ESG) törvény idén januártól hatályos, de keret-jogszabályként működik, a részletszabályokkal folyamatosan töltik fel.

**Az ESG környezetvédelmi pillére az Sz.Variánsnál**

**A zöldülés többféle úton is elérhető**

**Szakál János, az Sz. Variáns ügyvezető igazgatója**

Egy cég bármennyire is elkötelezett a „zöldülés” irányában, ha termékeinek minősége elmarad az elvárt szinttől. Ezért fontos az állandó minőségfelügyelet. „Az Sz. Variáns Kft. 2012 óta rendelkezik FSC (Forest Stewardship Council, Felelős Erdőgazdálkodás Tanácsa) tanúsítvánnyal, amely igazolja, hogy a minősített áruk alapanyaga olyan erdőgazdálkodásból származik, amelyek szem előtt tartják a környezeti- és a természeti értékeket, valamint a fenntarthatóságot**.” – kezdi gondolatait Szakál János, a cég ügyvezető igazgatója**

„Az első években még annyira újszerű volt az audit megléte, hogy az ügyfelek ódzkodtak a használatuktól. Ma már teljesen természetes, hogy az FSC megjelölést kérik a termékeikre, sőt bizonyos cégeknél előírás is” – **hangsúlyozza az ügyvezető.**

A debreceni és budapesti központtal is rendelkező vállalat 2023 óta pedig csak FSC minősített alapanyagot vásárol. A céget az egyetlen nemzetközi szinten elismert, dél-afrikai központú erdőgazdálkodási tanúsításokat támogató csoport kétévente auditálja, a köztes időszakban pedig egyszer felülvizsgálja a működését.

**Az energiafogyasztás csökkentése napelemes rendszerrel**

Az Európa Parlament jóváhagyását nyerte el az a jogszabály, amely előírja az uniós tagállamok számára, hogy új és meglévő épületeikre napelemes rendszereket telepítsenek. Cél, az energiafogyasztás és az üvegházhatású gázok csökkentése. Az ütemterv alapján 2026-ra az új kereskedelmi és középületek, 2027-re a felújított kereskedelmi és középületek esetén lesz kötelező a napelemes berendezések beépítése.

„2014-ben, amikor az első 50kW-os szolárrendszerünket telepítettük, a beruházás megtérülése - az akkori energiaárakon számolva - közel 20 év volt. Jelen gazdasági környezetben egy ilyen projekt mindössze 3 év alatt hozza vissza a ráfordított költségeket. A napelempark csak annyi energiát termel az összes energiához képest, ami a cég hűtését és fűtését tudja finanszírozni. Ez a termelésben még nem segít jelentősen. Az idei tervek között szerepel 130kW-nyi napelem elhelyezése a tetőn. Még ez is csak a termelés 40%-át biztosítja, 3-5 éves megtérülési idővel kalkulálva.”- **fejti ki a cég idei terveit Szakál János**

A társaságnak a 100% elérése lenne a cél, de ez akkor teljesíthető, ha a fel nem használt energia tárolására szolgáló akkumulátorok beszerzési ára csökkenne. A 4000 m2 – es csarnok három fűtési pontjából már egy traktust a hőszivattyús rendszer szolgál ki, ezzel sikerült leválni a vállalatnak a gázról. Az Sz.Variáns elkötelezett híve az energia újrahasznosításának is, így a hulladékenergiát kibocsájtó eszközök hőjét télen visszavezetik az üzem területére, ezzel csökkentve a fűtési költséget.

**Az ESG társadalmi pillére a fenntartható szervezeti kultúrán keresztül valósul meg a cégnél**

Az Sz.Variáns vállalati kultúrájának szerves része a kollégák környezettudatos, innovatív gondolatainak elismerése. A tematizált javaslatokat a megújuló energiák minél hatékonyabb felhasználására, a munkatársak ötletládákba helyezhetik el. Ezek közül a legrelevánsabbakat megvalósítják a napi munkavégzés során.

A szelektív hulladékgyűjtés több éve napi gyakorlat a cég életében. A tömbösített papírhulladékból évente mintegy 300 tonnát visznek el a papírgyárakba. Veszélyes hulladékból 15 tonnát, műanyag hulladékból pedig 10 tonnát ad le a gyűjtőkbe a vállalat.

A cégvezetés teljes mértékben elkötelezett a zöld átállás megvalósításában. Az ebbe történő befektetés kiemelt prioritással bír az üzleti stratégiájukban, amely jelentősen csökkenti az Sz.Variáns ökológiai lábnyomát.

**Az Sz.Variáns Kft.-ről röviden:**

Az Sz. Variáns Kft. 1994 óta **nyomdai termékek és papíralapú csomagolóanyagok, prémium dobozok, papírtáskák gyártásával** **foglalkozik**. **Élen jár a 3D lakkozás technológiájának alkalmazásában, így magazincímlapok és egyéb kiadványok kivitelezésében is ideális partner.**

A debreceni cég **elsőként honosította meg Magyarországon** a mikrobordázott natúr és színes hullámpapírból készült csomagolásokat. A csomagolástervezés és kivitelezés szakértői mind a berendezések, mind az alkalmazott technológiák tekintetében **a legmagasabb minőségre** specializálódott.

A 75 főt foglalkoztató, dinamikusan fejlődő családi vállalkozás forgalma ma már megközelíti a 2 milliárd forintos nagyságrendet. Tevékenységének **fő fókuszát** az **ipari csomagoló eszközök, papíralapú marketingtermékek, luxus csomagolóeszközök és a kézi készítésű papírtáskák gyártása** adja.

A vállalat legfőbb **szolgáltatásai** közé tartozik a formatervezés, a grafikai előkészítés, a nyomtatás, a felületnemesítés és a konfekcionálás.

A cég első szakmai díját 1997-ben nyerte el, amikor az Europapier által kiírt **Kreatívek pályázaton** **első helyen** végzett a „mézgyertya” család csomagolásának megalkotásával.

4 évvel a megalakulása után az Sz. Variáns Kft. az IKEA 54 áruházának beszállítójaként már **évi egymillió** mikrobordázott ovális dobozt gyártott és szállított a svéd bútor-óriásnak.

A vállalat 2012-ben megkapta az **FSC® minősítést,** illetve rendelkezik a szakmai körökben is elismert **MSZ EN ISO 9001:2015 tanúsítvánnyal**.

A cég az elmúlt 10 év alatt **megtöbbszörözte forgalmát**, eredményességét pedig több mint **60 %-kal növelte**.

A vállalat vezetősége 2018-ban a **Lean folyamatfejlesztési rendszer bevezetése mellett döntött, ami szintén** pozitív változást hozott a családi vállalkozás életébe. Ennek köszönhetően sikerült az eredményességüket a cég növekedésének nagyságával arányosítani.

A termékeik egyedi formáját, alapanyagát és funkcionalitását már több ízben elismerték a csomagolóanyag-gyártók legnagyobb hazai versenyén is, hiszen eddig **8 alkalommal** nyerték el a **Hungaropack nagydíjat**.

2022-ben - egy európai uniós forrásból megvalósult beruházás keretén belül - **Kelet-Magyarországon egyedülálló**, **3D-s UV-lakkozást végző felületnemesítő eszközzel** bővült a cég gépparkja.

A vállalat a **St. Andrea Szőlőbirtok** részére készített díszdobozzal 2022-ben elnyerte a nemzetközi **WordStar Packaging Awards díjat**, amely a szakma legrangosabb elismerését jelenti.

Az Sz. Variáns **referenciái** között szerepel a Herendi porcelán, a Gerbeaud, a Stühmer Édesség, a Tokaj Kereskedőház, a Zsindelyes Pálinkafőzde, és a Richter Gedeon Zrt. is.**További információ és interjúegyeztetés:**

**Terdik Adrienne| Ügyvezető igazgató | PResston PR | Rózsadomb Center |**

**1025 Budapest | Törökvész u. 87-91. | T + 36 1 325 94 88 | F +36 1 325 94 89 |   
M +36 30 257 60 08 |** [**adrienne.terdik@presstonpr.hu**](mailto:adrienne.terdik@presstonpr.hu) **|www.presstonpr.hu**

**Menyhárt Erika| Senior PR Account | PResston PR | Rózsadomb Center |  
1025 Budapest | Törökvész u. 87-91. | T + 36 1 325 94 88 | F +36 1 325 94 89 |   
M +36 30 769 8697 |** [**erika.menyhart@presstonpr.hu**](mailto:erika.menyhart@presstonpr.hu) **|** [**www.presstonpr.hu**](http://www.presstonpr.hu)